Tim Buckley

Timothy Charles Buckley III (født 14. februar 1947 i Washington D.C., død 29. juni 1975) var en amerikansk visesanger og låtskriver som eksperimenterte og blandet forskjellige musikksjangre som blant annet jazz, psykedelisk musikk, funk, rock, soul og avantgarde. Buckley var en lovende vokalist, og brukte stemmen nærmest som et «instrument». Til tross for flere kritikerroste albumer, fikk Buckley liten anerkjennelse globalt sett. Buckleys musikkarriere ble svært kort, han døde i 1975 av en overdose heroin. 

Tim Buckley fikk en sønn, Jeff Buckley, som arvet mye av farens vokale talenter, og ble derfor en minst like stor musiker på 1990-tallet.

Historie 
Tim Buckley ble født i Washington D.C., men vokste sine første år opp i Amsterdam i delstaten New York. Han ble gradvis interessert i musikk, og ble av sine foreldre introdusert for blant annet Johnny Cash, Frank Sinatra, Miles Davis, Judy Garland og country musiker Hank Williams. I en alder av 13 lærte Buckley seg å spille banjo og begynte etterhvert å forme et band på high school. Buckley var en populær og aktiv student og ble fort venn med sin senere musikkpartner Larry Beckett. Etter skolen dannet Buckley bandet «The Bohemians» som hovedsakelig spilte pop-musikk.

I 1965 giftet Buckley seg med Mary Guibert, en av hans skolevenner, og de to inspirerte hverandre til å skrive musikk. Men på grunn av deres unge alder, og fordi Buckleys far var svært imot ekteskapet, skilte de to seg året etter. Jeff Buckley ble født en måned etter skilsmissen. Buckley skilte lag med sin familie for å bygge opp sin musikalske karriere. Sammen med Beckett og flere andre musikere begynte Buckley å skrive sitt debutalbum. Albumet ble kalt Tim Buckley og ble utgitt i 1996. Musikkstilen på albumet var folkrock, en sjanger som var svært vanlig på den tiden. Ikke lenge etter ble det andre albumet utgitt, Goodbye and Hello, som fikk kritikernes anerkjennelse. Albumene gjorde likevel ikke Buckley til noen musikkstjerne, og solgte relativt dårlig.

Det tredje albumet, Happy Sad, var det første uten Buckleys bandmedlem og låtskriver Beckett. Buckley hadde derfor begynt å skrive alene, noe som fikk store konsekvenser. Albumet ble starten på Buckleys eksperimentelle periode, ettersom han utviklet en form for musikk hvor han blandet sitt brede vokale register med jazz. Tekstene ble også mer personlige, i kontrast til Becketts ofte politiske og litterære form for låtskriving. De neste to albumene,  Blue Afternoon og Lorca, ble ikke særlig godt mottatt av fansen. Nå hadde Buckley for fullt begynt å utnytte sitt fulle vokale spekter, som var alt fra dyp bass til sin tenor falsett stemme. Buckley begynte å arbeide på hva han så på som sitt beste album, Starsailor, som innholdt mange sanger inspirert av folkrock. Albumet hadde også enkelte eksperimentelle sanger som blant annet låten «Starsailor». Sangen «Song to the Siren», som i gresk mytologi handler om sirenene, har i dag blitt covret av flere musikere, blant annet Robert Plant av Led Zeppelin og John Frusciante. 

Han ga videre ut to konsertalbum som heller ikke slo særlig godt an. Men etter en fullsatt konsert i Dallas, Texas følte Buckley at det nå var riktig å feire. Han ble etter en heftig diskusjon utfordret av en venn til å ta heroin. Buckley døde senere den kvelden, av hva som høyst sannsynlig var en overdose. 

Sønnen, Jeff Buckley, covret i starten av sin karriere på tidlig 90- tallet flere av farens sanger.

Diskografi

Studioalbum 
 Tim Buckley (1966)
 Goodbye and Hello (1967)
 Happy Sad (1969)
 Blue Afternoon (1969)
 Lorca (1970)
 Starsailor (1970)
 Greetings from L.A. (1972)
 Sefronia (1973)
 Look at the Fool (1974)

Konsertalbum 
 Dream Letter: Live in London 1968 (1990)
 Peel Sessions (1991)
 Live at the Troubadour 1969 (1994)
 Honeyman: Live 1973 (1995)
 Once I Was (1999)
 Copenhagen Tapes (2000)
 Live at the Folklore Center 1967 (2009)
Venice Mating Call (2017)
Greetings From West Hollywood (2017)
Bear's Sonic Journals: Merry-Go-Round at the Carousel (2021)

Samlingsalbum 
The Late Great Tim Buckley (1978) 
The Best of Tim Buckley (1983)
Morning Glory (1994)
Works in Progress (1999)
The Dream Belongs to Me: Rare and Unreleased 1968–1973 (2001)
Morning Glory: The Tim Buckley Anthology (2001)
Tim Buckley/Goodbye and Hello (2001) (Samling av Tim Buckleys to første album)
Take 2: Greetings from L.A./Tim Buckley (2005) (Samling av de to albumene)
Tim Buckley (2011) 
Disc 1; mono og stereoversjon av Buckleys første album. 
Disc 2; 22 spor med Tim Buckley fra november 1965 med the Bohemians (12 spor) og i 1966 med Larry Beckett (10 spor).
 Venice Mating Call (2017)
 Greetings From West Hollywood (2017)
 Bear's Sonic Journals: Merry-Go-Round at the Carousel (2021)

Referanser

Eksterne lenker 
 www.timbuckley.net – offisielt nettsted.
 
 
 

Sangere fra USA
Låtskrivere fra USA
Personer fra Montgomery County i New York
Personer fra Washington, D.C.